РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/74-19

26. март 2019. године

Б е о г р а д

З А П И С Н И К

101. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 26. МАРТА 2019. ГОДИНЕ

Седница је почела у 15,50 часова.

Седницом је председавао Ђорђе Комленски, председник Одбора.

Седници су присуствовали чланови Одбора: Бојан Торбица, Весна Марковић, Крсто Јањушевић, Александра Мајкић, Јелена Жарић Ковачевић, Неђо Јовановић, Србислав Филиповић, Гордана Чомић, Петар Петровић и Милена Ћорилић, заменик члана.

Седници нису присуствовали чланови Одбора: Весна Николић Вукајловић, Балинт Пастор, Бајро Гегић, Дејан Шулкић, Саша Радуловић и Вјерица Радета.

На предлог председника, Одбор је једногласно (са 11 гласова за) утврдио следећи

Д н е в н и р е д:

1. Разматрање Предлога закона о изменама и допунама Закона о безбедности саобраћаја на путевима, који су поднела народни посланик Марија Обрадовић.

**Прва тачка дневног реда**: Разматрање Предлога закона о изменама и допунама Закона о безбедности саобраћаја на путевима, који је поднела народни посланик Марија Обрадовић

Одбор је размотрио Предлог закона о изменама и допунама Закона о безбедности саобраћаја на путевима, који је поднела народни посланик Марија Обрадовић, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (са 11 гласова за).

За известиоца Одбора на седници Народне скупштине одређен је председник Одбора.

Седница је завршена у 15,55 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Ђорђе Комленски